
BIROUL  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra proiectului de Lege pentru modificarea art.28 alin.(2) din Legea contabilității nr.82/1991, trimis cu adresa nr. PLx.598/2020, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

	PREŞEDINTE,

George – Gabriel VIŞAN

RAPORT 

asupra proiectului de Lege pentru modificarea art.28 alin.(2) 
din Legea contabilității nr.82/1991
În conformitate cu prevederile art. 94 din Regulamentul Camerei Deputaţilor, republicat, Comisia pentru buget, finanțe și bănci a fost sesizată, spre dezbatere pe fond cu proiectul de Lege pentru modificarea art.28 alin.(2) din Legea contabilității nr.82/1991.
Senatul, în calitate de primă Cameră sesizată, a adoptat proiectul de lege în şedinţa din data de 21 septembrie 2020.  

Conform prevederilor art.75 din Constituţia României, republicată, şi ale art.91 din Regulamentul Camerei Deputaţilor, republicat, Camera Deputaţilor este Cameră decizională.
La întocmirea raportului s-a avut în vedere avizul favorabil al Consiliului Legislativ şi avizul favorabil al Consiliului Economic și Social. 

Prin prezentul proiect de act normativ se reglementează ca Ministerul Finanţelor Publice să poată stabili întocmirea şi depunerea la unităţile teritoriale ale Ministerului Finanţelor Publice a situaţiilor financiare sau a unor raportări contabile şi la alte perioade decât anual, în cadrul exerciţiului financiar, doar de către persoanele care au realizat o cifră de afaceri mai mare decât echivalentul în lei a 1.000.000 euro la sfârșitul exerciţiului financiar precedent.
În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat proiectul de lege menționat mai sus, în ședința online din data de 12 octombrie 2020.

La lucrările ale Comisiei și-au înregistrat prezența un număr de 25 deputați din totalul de 27 membri.
În urma dezbaterii proiectului de lege şi a opiniilor exprimate, deputații prezenți, au hotărât cu majoritate de voturi, să propună plenului Camerei Deputaților spre dezbatere şi adoptare proiectul de Lege  pentru modificarea art.28 alin.(2) din Legea contabilității nr.82/1991, cu amendamentele admise prezentate în Anexă.
În raport cu obiectul şi conținutul său, proiectul de lege face parte din categoria legilor ordinare.

	PREŞEDINTE,

George – Gabriel VIŞAN
	SECRETAR,

Marilen – Gabriel PIRTEA


Şef serviciu

Giorgiana Ene

Consilier parlamentar

 Vasilica Popa

Anexă

AMENDAMENTE ADMISE

În urma examinării, Comisia propune adoptarea proiectului de lege cu următoarele amendamente:
	Nr. crt.
	Text Legea contabilității  

nr. 82/1991 actualizat la zi
	Text Senat
	Text propus de comisie

(autorul amendamentului admis)
	Motivare

	1. 
	
	Titlul legii:

LEGE

pentru modificarea art.28 alin.(2) din Legea contabilității nr. 82/1991
	
	

	2. 
	Art. 28

(2) Ministerul Economiei şi Finanţelor poate stabili întocmirea şi depunerea la unităţile teritoriale ale Ministerului Economiei şi Finanţelor a situaţiilor financiare sau a unor raportări contabile şi la alte perioade decât anual, în cadrul exerciţiului financiar
	Articol unic.- La articolului 28 din Legea contabilității nr.82/1991, republicată în Monitorul Oficial al României, Partea I, nr.454 din 18 iunie 2008, cu modificările şi completările ulterioare, alineatul (2) se modifică şi va avea următorul cuprins:

„(2) Ministerul Finanţelor Publice poate stabili întocmirea şi depunerea la unităţile teritoriale ale Ministerului Finanţelor Publice a situaţiilor financiare sau a unor raportări contabile şi la alte perioade decât anual, în cadrul exerciţiului financiar, de către persoanele care au realizat o cifră de afaceri mai mare decât echivalentul în lei a 1.000.000 euro la data de 31 decembrie a exerciţiului financiar precedent.”
	Art. I. – La articolul 28 din Legea contabilității nr. 82/1991, republicată în Monitorul Oficial al României, Partea I, nr. 454 din 18 iunie 2008, cu modificările și completările ulterioare, alineatul (2) se modifică și va avea următorul cuprins:
„(2) Ministerul Finanțelor Publice poate stabili întocmirea și depunerea la unitățile teritoriale ale Ministerului Finanțelor Publice a situațiilor financiare sau a unor raportări contabile și la alte perioade decât anual, în cadrul exercițiului financiar, doar de către persoanele care au realizat o cifră de afaceri mai mare decât echivalentul în lei a 1.000.000 euro  la sfârșitul exerciţiului financiar precedent.”

Autori:

Dep. Andrei Pop grupul PSD
Dep. Claudiu Năsui grupul USR


	Conform punctului 4 din avizul Consiliului Legislativ, pentru claritate.


	3.
	
	
	Art. II. – Legea contabilității nr. 82/1991, republicată în Monitorul Oficial al României, Partea I, nr. 454 din 18 iunie 2008, cu modificările și completările ulterioare, inclusiv cu cele aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.
Autori:

Dep. Andrei Pop grupul PSD
Dep. Claudiu Năsui grupul USR


	În conformitate cu cele prevăzute în avizul favorabil al Consiliului Legislativ, se dispune prin Art. II republicarea legii, cu renumerotarea articolelor, având în vedere modificările numeroase aduse până în prezent.


